gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9236, del 16-12-2021 (2021/12656)

CORRECCIÓ d'errades de la Resolució de 25 de novembre de 2021, de la Universitat de València, per la qual es fa l'oferta pública de diferents places d'aquest organisme amb contracte laboral temporal a càrrec de diversos projectes d'investigació.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12876


Data del document
:   13-12-2021

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 25 de novembre de 2021, de la Universitat de València, per la qual es fa l'oferta pública de diferents places d'aquest organisme amb contracte laboral temporal a càrrec de diversos projectes d'investigació. [2021/12295]  
Advertida errada en la publicació de la Resolució de 25 de novembre de 2021, (publicada en el DOGV el dia 10.12.2021), cal efectuar la següent correcció:  
  
A l'annex II, on diu:  
«Oferta pública d'una plaça d'investigador o investigadora doctors sèniors de la Universitat de València amb contracte laboral temporal. Projecte «Análisis y modelización de tendencias en la comunicación. CPI-21-557», Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital (GVPROMETEO2021-016).  
Condicions generals del lloc de treball ofert  
1. Projecte: «Análisis y modelización de tendencias en la comunicación. CPI-21-557».  
  
Ha de dir:  
«Oferta pública d'una plaça d'investigador o investigadora doctors sèniors de la Universitat de València amb contracte laboral temporal. Projecte «Análisis y modelización de tendencias en la Comunidad Valenciana en el contexto del Cambio Climático. CPI-21-557», programa ?Prometeu- per a grups d'investigació d'excel·lència de la Conselleria d'Innovació, Universitats, Ciència i Societat Digital (GVPROMETEO2021-016).  
Condicions generals del lloc de treball ofert  
1. Projecte: «Análisis y modelización de tendencias en la Comunidad Valenciana en el contexto del Cambio Climático. CPI-21-557».  
  
Aquesta correcció d'errades no amplia el termini de presentació de sol·licituds.  
  
València, 13 de desembre de 2021.- La rectora, p. d. (DOGV 18.01.2021), el gerent: Juan Vicente Climent Espi.
Diari Oficial de la Generalitat Valenciana


Sumari del DOGV 9223, del 25-11-2021 (2021/11416)

ACORD de 5 de novembre de 2021, del Consell, d'autorització de l'expedient de rescabalament ERESAR/2021/07R01/73 per obligacions contretes en 2020.
---------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11613


Data del document
:   05-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 5 de novembre de 2021, del Consell, d'autorització de l'expedient de rescabalament ERESAR/2021/07R01/73 per obligacions contretes en 2020. [2021/11453]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 5 de novembre de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R01/73 pel subministrament elèctric de les oficines comarcals agràries de València, entre el 30 de juny i l'1 de setembre de 2020, per import de 2.606,89 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 2.606,89 ?.  
  
Alacant, 5 de novembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9111, del 21-06-2021 (2021/6375)

Notificació de la sentència dictada en judici verbal número 149/2021.
---------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6375


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en judici verbal número 149/2021. [2021/6375]  
N.I.F.: 46359-82-5-9889-5594217  
Procediment: judici verbal (250.2) [VRB] - 000709/2020  
Demandant: Recambios Colón Catarroja, SA.  
Demandat: Francisco Molla Martínez  
  
 M. Isabel Boguña Pacheco, lletrada de l'Administració de justícia del Jutjat del Mercantil 1 de València, faig saber que, en actuacions de judici verbal (250.2) [VRB] seguides davant aquest jutjat sota el número 000709/2020, s'ha dictat la sentència de data 20.5.2021, que té l'encapçalament i la part dispositiva, literalment, com diu a continuació:  
  
«Sentència número 149/21  
València, 20 de maig de 2021.  
Salvador Vilata Menadas, magistrat jutge del Jutjat del Mercantil 1 de València, he vist aquestes actuacions de judici verbal, registrades amb el número 709/2020 dels assumptes civils d'aquest jutjat; en les quals són parts l'entitat Recambios Colón Catarroja, SA, assistida del lletrat, Aliaga Navarro, com a part demandant, i Francisco Molla Martínez, declarat en situació processal de rebel·lia, com a part demandada, es dicta, en nom del rei, aquesta resolució.  
  
Dispositiva  
Estime la demanda promoguda per l'entitat Recambios Colón Catarroja, SA, i condemne Francisco Molla Martínez, administrador societari de l'entitat mercantil Ferrer Gallego, SL, a pagar a l'entitat actora la suma de mil cinc-cents seixanta euros amb setanta-cinc cèntims (1.560,75 euros) de principal, amb els interessos legals d'aquesta des del dia 14 de setembre de 2020 i fins al pagament complet del deute, tot això amb la imposició a la part demandada del pagament de les costes processals causades.  
  
Notifiqueu aquesta resolució a les parts en forma legal, i feu-los saber que contra aquesta no es pot interposar un recurs perquè és ferma.  
  
Aquesta és la meua sentència, que pronuncie, mane i signe.»  
  
I perquè valga de notificació al demandat Francisco Molla Martínez, es troba en parador desconegut, estenc aquest edicte.  
  
València, 25 de maig de 2021.- La lletrada de l'Administració de justícia: M. Isabel Boguña Pacheco.
Diari Oficial de la Generalitat Valenciana


Sumari del DOGV 9195, del 15-10-2021 (2021/9619)

Notificació de la sentència dictada en el judici verbal número 569/2021.
------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9619


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 569/2021. [2021/9619]  
En aquest procediment de judici verbal 569/2021, seguit a instàncies de Miguel Ángel Pedro López, contra Motocircuitpartes, SLU, s'ha dictat la Sentència 189/21, de 15.06.2021, i la interlocutòria de rectificació de 7 de setembre de 2021, que, literalment, és com segueix:  
  
«Dispositiva  
Estime la demanda interposada per Miguel Ángel Pedro López, representat pel procurador dels tribunals Miguel Ángel Pedro Ruano, i sota la direcció tècnica del lletrat Iván López Morano, contra Motorcircuitpartes, SLU, declarada en rebel·lia; declare que el demandat deu la suma reclamada i, en conseqüència, condemne Motorcircuitpartes, SLU a pagar a l'actor la suma de 1.060 euros més els interessos legals de la Llei 3/2004 i les costes processals produïdes.  
  
Notifiqueu aquesta resolució a les parts i indiqueu-los que és ferma i que, en contra, no s'hi pot interposar cap recurs.  
Així ho dispose, mane i signe.»  
I, atés que es desconeix el parador del demandat, Motocircuitpartes, SLU, expedisc aquest edicte perquè li valga de notificació en deguda forma.  
  
Dénia, 7 de setembre de 2021.- El lletrat de l'Administració de justícia: Francisco Javier Cremades López de Teruel.
Diari Oficial de la Generalitat Valenciana


Sumari del DOGV 9246, del 30-12-2021 (2021/13007)

Oferta d'ocupació pública per a l'any 2021.
-------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/13549


Data del document
:   27-12-2021

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * concurs administratiu

Oferta d'ocupació pública per a l'any 2021. [2021/13048]  
Per acord de la Junta de Govern Local en sessió de 23 de desembre de 2021, es va adoptar següent acord la part dispositiva del qual es transcriu literalment a continuació:  
La Junta de Govern Local, aprova:  
  
Primer. Procedeix aprovar la proposta d'Oferta d'Ocupació Púbica de l'Ajuntament d'Aldaia corresponent a l'exercici 2021, inclusiva de les següents places vacants:  
  
Llocs P. Int. Int Lliure Total Cons. Tasa  
Auxiliars administratius/ves 2 2 2  
Técnic/a d'administració general 1 1 1  
Técnic/a de assessorament jurídic en Serveis Socials 1 1 1  
Psicóleg 1 1 1  
Agent de Policia Local 1 1 1  
Administratiu/va 1 0 1 0  
Oficial de Policía Local 1 0 1 0  
TOTALS 2 6 8 6  
  
  
Segon. Publicar el present acord en el Butlletí Oficial de la Província de València, en el Diari Oficial de la Generalitat Valenciana, en el Tauler d'edictes, en el tauló virtual, en el Portal de Transparència de l'Ajuntament d'Aldaia i en la pàgina web municipal, als efectes oportuns.  
El que es fa públic per a general coneixement.  
  
Aldaia, 27 de desembre de 2021.- L'alcalde: Guillermo Luján Valero.
Diari Oficial de la Generalitat Valenciana


Sumari del DOGV 9123, del 08-07-2021 (2021/5699)

Notificació de la sentència dictada en el procediment de guarda i custòdia número 1100/2016.
--------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5699


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1100/2016. [2021/5699]  
Cristina Gil Fabregat, lletrada de l'Administració de justícia del Jutjat de Primera Instància número vint-i-quatre de València, pel present faig saber que, en les actuacions de família, guarda, custòdia o aliments de fills menors no matrimonials no consensuats [F02] - 001100/2016, a instàncies de Nathaly Jamileth Alava Quiñones representada per la procuradora María Montalt del Toro, contra Richard Javier Quinde Espinoza, en situació de rebel·lia, en les quals en data 26/04/21, ha recaigut sentència, en la qual en la seua part dispositiva diu així:  
  
«Decisió  
Que he de desestimar la demanda formulada per la representació processal de Nathaly Jamileth Alava Quiñones contra Richard Javier Quinde Espinoza, sense perjudici que insten nova demanda les parts.  
Manera d'impugnació: mitjançant recurs d'apel·lació davant aquest jutjat, no obstant la qual cosa, es portarà a efecte els acords. El recurs haurà d'interposar-se per escrit en el termini de vint dies, amb expressió de la infracció comesa segons el parer del recurrent, sense els requisits del qual no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa la LO 1/2009, de 3 de novembre, acreditant-se aquesta consignació, excepte aquells litigants que ostenten el benefici de justícia gratuïta. En cas de no efectuar-se el depòsit serà corregible el defecte en el termini de dos dies, inadmetent-se a tràmit en cas de no esmenar-lo.  
Aquesta és la meua sentència, que pronuncie, mane i signe.»  
  
Publicació. Donada, llegida i publicada va ser l'anterior sentència pel jutge que la va dictar, estant aquell celebrant audiència pública en el mateix dia de la data, del que jo, la secretària judicial en done fe, a València.  
I perquè servisca de notificació en forma a Richard Javier Quinde Espinoza, en rebel·lia, expedisc i signe el present.  
   
València, 30 d'abril de 2021.- La lletrada de l'Administració de justícia: Cristina Gil Fabregat.
Diari Oficial de la Generalitat Valenciana


Sumari del DOGV 9193, del 13-10-2021 (2021/10000)

CORRECCIÓ d'errades de la Resolució de 29 de setembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de facultatiu o facultativa especialistes d'AngiologIa i Cirurgia Vascular, dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9193

Data del DOGV
:   13-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10886


Data del document
:   29-09-2021

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 29 de setembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de facultatiu o facultativa especialistes d'AngiologIa i Cirurgia Vascular, dependents de la Conselleria de Sanitat Universal i Salut Pública. [2021/10371]  
  
S'ha advertit un error en la publicació de l'annex de la resolució esmentada (DOGV 9191; 08.10.2021), per la qual cosa es corregeix amb la inserció d'aquest, de la qual cosa s'informa per a coneixement general.
Diari Oficial de la Generalitat Valenciana


Sumari del DOGV 9120, del 05-07-2021 (2021/7266)

CORRECCIÓ d'errades del Decret 60/2021, de 14 de maig, del Consell, de regulació i coordinació dels òrgans de l'Administració de la Generalitat de participació infantil i adolescent, i de protecció de la infància i l'adolescència.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/05/14/60/corrigendum/11758383/dof/vci/html**

### Dades del document

Número de DOGV
:   9120

Data del DOGV
:   05-07-2021

Secció del DOGV
:   I. DISPOSICIONS GENERALS

Número del document
:   2021/7266


Data del document
:   29-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * legislació
    * protecció de la infància
    * jove
    * administració regional

CORRECCIÓ d'errades del Decret 60/2021, de 14 de maig, del Consell, de regulació i coordinació dels òrgans de l'Administració de la Generalitat de participació infantil i adolescent, i de protecció de la infància i l'adolescència. [2021/7266]  
  
Advertida una errada en l'article 26.6 del decret de referència, publicat en el Diari Oficial de la Generalitat Valenciana, número 9093 de 26.05.2021, correspon corregir-lo en els següents termes:  
  
On diu:  
«6. La Comissió de Protecció de la Infància i l'Adolescència determinarà a qui correspon fixar el contingut de l'ordre del dia, funció que, si no hi ha un acord exprés, correspondrà a qui n'exercisca la presidència. Qui fixe el contingut de l'ordre del dia podrà excloure aquelles propostes que requerisquen més informació o documentació complementària per a ser valorades»;  
  
Ha de dir:  
«6. La Comissió d'Adopció i Alternatives Familiars determinarà a qui correspon fixar el contingut de l'ordre del dia, funció que, si no hi ha un acord exprés, correspondrà a qui n'exercisca la Presidència. Qui fixe el contingut de l'ordre del dia podrà excloure'n aquelles propostes que requerisquen més informació o documentació complementària per a ser valorades».  
  
València, 29 de juny de 2021  
  
El president de la Generalitat,  
XIMO PUIG i FERRER  
  
La vicepresidenta i consellera d'Igualtat  
i Polítiques Inclusives,  
MÓNICA OLTRA JARQUE


Còpia Permalink ELI
Diari Oficial de la Generalitat Valenciana


Sumari del DOGV 9093, del 26-05-2021 (2021/4365)

Notificació de la sentència dictada en el procediment de família, divorci contenciós, número 179/2019.
------------------------------------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4365


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de família, divorci contenciós, número 179/2019. [2021/4365]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat sentència, l'encapçalament i la dispositiva de la qual s'han ordenat publicar adaptats a la Instrucció 6/12, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que disposa la Llei orgànica de protecció de dades 15/1999, de 13 de desembre, que, literalment, és com segueix:  
  
«Procediment: família. Divorci contenciós [dic] - 000179/2019 -B.  
  
Demandant: Anna Martynovska.   
Procuradora: María José Soler Rojel.  
Lletrat: Vicent Mahiques Bas.  
Demandat: Mindaugas Gundzinskas.   
Procurador/a: -   
Lletrat/ada: -  
Magistrat jutge que la dicta: Javier Alba Marín.  
Dénia, 26 d'abril de 2021  
Part dispositiva: estimatòria de la demanda.  
El text íntegre de la resolució es troba a la disposició de la part a l'oficina judicial.  
Mode d'impugnació: mitjançant un recurs d'apel·lació per a l'Audiència Provincial d'Alacant que s'ha d'interposar davant d'aquest jutjat.»  
  
Atés que es desconeix el parador de la part demandada, Mindaugas Gundzinskas, estenc aquest edicte perquè valga de notificació en deguda forma.  
  
Dénia, 26 d'abril de 2021.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 9110, del 18-06-2021 (2021/6743)

Extracte de la Resolució d'11 de juny de 2021, del rector de la Universitat Miguel Hernández d'Elx, per la qual es convoquen les beques de mobilitat internacional per a emprenedors 2021.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6743


Data del document
:   11-06-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució d'11 de juny de 2021, del rector de la Universitat Miguel Hernández d'Elx, per la qual es convoquen les beques de mobilitat internacional per a emprenedors 2021. [2021/6743]  
BDNS (identif.): 569854.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot podeu consultar en la Base de dades nacional de subvencions:   
http://www.pap.minhap.gob.es/bdnstrans  
  
Primer. Beneficiaris  
Estudiants de títols oficials de la UMH (de grau, màster i doctorat) que hagen reunit aquesta condició durant el curs 2020-2021.  
  
Segon. Objecte  
Atorgar quatre ajudes denominades beques de mobilitat europea per a emprenedors per a estades en pràctiques en institucions d'algun dels països participants en el programa Erasmus+ de la UMH, amb l'objecte de desenvolupar el talent emprenedor d'estudiants i promoure la seua mobilitat internacional amb iniciatives empresarials globals.  
  
Tercer. Bases reguladores  
https://boumh.umh.es/files/2021/06/RR\_03289\_2021.pdf  
  
Quarta. Quantia  
L'import de l'ajuda serà de 2.000 euros bruts per a cadascuna de les beques en la seua modalitat de pràctiques internacionals, i de 750 euros bruts en la seua modalitat de pràctiques nacionals.  
  
Cinqué. Termini de presentació de sol·licituds  
El termini de presentació de sol·licituds s'obrirà l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV), i es donarà un termini de deu dies hàbils per a la presentació de sol·licituds.  
  
Elx, 11 de juny de 2021. El rector: Juan José Ruiz Martínez.